КОМИ РЕСПУБЛИКАЛÖН ОЛАНПАС

 **Коми Республикаса государственнöй чинын уджавны кöсйысь гражданаöн да Коми Республикаса государственнöй чинын уджалысь йöзöн чöжöс йылысь, эмбур да эмбур сяма обязательствояс йылысь юöр сетöм йылысь да индöм юöрсö Коми Республикаса государственнöй органъяслöн официальнöй сайтъяс вылын йöзöдöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья**

1. Аслас чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр сетö:

1) Коми Республикаса государственнöй чинын уджавны кöсйысь гражданин – чин серти уджмогъяс сетöм (индöм, чинö пуктöм) дырйи;

2) Коми Республикаса государственнöй чинын уджалысь морт – быд во, отчётнöй бöрся косму тöлысь 30 лунысь оз сёрджык.

2. Коми Республикаса государственнöй чинын уджавны кöсйысь гражданаöн да Коми Республикаса государственнöй чинын уджалысь йöзöн аслас чöжöс йылысь, эмбур да эмбур сяма обязательствояс йылысь, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр сетöм йылысь положениесö вынсьöдö Коми Республикаса Юралысь.

3. Коми Республикаса государственнöй чинын уджавны кöсйысь гражданаöн да Коми Республикаса государственнöй чинын уджалысь йöзöн чöжöс йылысь, эмбур да эмбур сяма обязательствояс йылысь юöрлысь, Коми Республикаса государственнöй чинын уджавны кöсйысь гражданаöн сетöм юöрлысь збыльлун да тырвыйöлун прöверитöм йылысь, а сiдзжö интересъяс серти конфликтысь öлöдöм да сiйöс ладмöдöм йылысь дзескöдöмъясö да запретъясö, корöмъясö Коми Республикаса государственнöй чинын уджалысь йöзöн кутчысьöмсö да наöн могъяс олöмö пöртöмсö, мый урчитöма «Коррупциялы паныд удж йылысь» Федеральнöй оланпасöн, мукöд федеральнöй оланпасöн, Коми Республикаса нормативнöй правовöй актъясöн, прöверитöм йылысь положениесö вынсьöдö Коми Республикаса Юралысь.

**2 статья**

1. Коми Республикаса государственнöй чинын уджалысь йöзлöн, а сiдзжö сылöн семьяö пырысьяслöн чöжöс йылысь, эмбур да эмбур сяма обязательствояс йылысь юöрсö йöзöдöны Коми Республикаса государственнöй органъяслöн официальнöй сайтъяс вылын индöм юöрсö сетöм вылö урчитöм кад кольöм бöрын 14 лунöн.

2. Коми Республикаса государственнöй чинын уджалысь йöзлöн да сылöн семьяö пырысьяслöн чöжöс йылысь, эмбур да эмбур сяма обязательствояс йылысь юöр сетöм йылысь йöзöс юöртан россия пасьта либö республиканскöй средствояссянь запрос воöм дырйи Коми Республикаса государственнöй орган, кытчö сетöма индöм юöрсö, сетö сiйöс сэтшöм случай дырйи, кор коран юöрыс абу официальнöй сайт вылын.

3. Коми Республикаса государственнöй чинын уджалысь йöзлöн да сылöн семьяö пырысьяслöн чöжöс йылысь, эмбур да эмбур сяма обязательствояс йылысь юöр йöзöдöм кузя да йöзöс юöртан россия пасьта либö республиканскöй средствоясö сiйöс юöръяссö йöзöдöм вылö сетан пöрадок йылысь положениесö, а сiдзжö йöзöдан юöръяс лыддьöгсö вынсьöдö Коми Республикаса Юралысь.

**3 статья**

Тайö Оланпасыс вынсялö сійöс официальнöя йöзöдан лунсянь дас лун бöрын.

Коми Республикаса Юралысь В.А.Торлопов

Сыктывкар

2009 вося сентябр 30 лун

74-РЗ №

|  |
| --- |
|  |

Исп. Кузнецова Н.А., 2 786 пас